CELEX: 62020CN0467
Language: fi
Date: 2020-09-28 00:00:00
Title: Asia C-467/20: Ennakkoratkaisupyyntö, jonka Amtsgericht Hamburg (Saksa) on esittänyt 28.9.2020 – BC v. Deutsche Lufthansa AG

14.12.2020   
            
            
               FI
            
            
               Euroopan unionin virallinen lehti
            
            
               C 433/31
            
         
      Ennakkoratkaisupyyntö, jonka Amtsgericht Hamburg (Saksa) on esittänyt 28.9.2020 – BC v. Deutsche Lufthansa AG
      (Asia C-467/20)
      (2020/C 433/38)
      Oikeudenkäyntikieli: saksa
      
         Ennakkoratkaisua pyytänyt tuomioistuin
      
      Amtsgericht Hamburg
      
         Pääasian asianosaiset
      
      
         Kantaja: BC
      
         Vastaaja: Deutsche Lufthansa AG
      
         Ennakkoratkaisukysymys
      
      Onko asetuksen N:o 261/2004 (1) 5 artiklan 1 kohdan c alakohtaa ja 7 artiklan 1 kohtaa, tarkasteltuina yhdessä saman asetuksen 3 artiklan 5 kohdan kanssa, tulkittava siten, että kun on kyse yhteen ainoaan varaukseen perustuvasta kaksiosaisesta lennosta (johon siis liittyy jatkolento) jäsenvaltion alueen ulkopuolelta (kolmas maa) sijaitsevalta lentoasemalta jäsenvaltion alueella sijaitsevalle lentoasemalle kolmannessa maassa sijaitsevan lentoaseman kautta, lentomatkustaja, joka saapuu lopulliseen määräpaikkaansa vähintään kolme tuntia myöhässä ensimmäisen lennon, josta vastasi yhteisten reittitunnusten käyttöä koskevan sopimuksen perusteella kolmanteen maahan sijoittautunut lentoliikenteen harjoittaja, viivästymisen vuoksi, voi nostaa kyseiseen asetukseen perustuvan korvauskanteensa sitä yhteisön lentoliikenteen harjoittajaa vastaan, jolta koko lentomatka varattiin mutta joka itse suoritti vain jälkimmäisen lennon?
      
         (1)  Matkustajille heidän lennolle pääsynsä epäämisen sekä lentojen peruuttamisen tai pitkäaikaisen viivästymisen johdosta annettavaa korvausta ja apua koskevista yhteisistä säännöistä sekä asetuksen (ETY) N:o 295/91 kumoamisesta 11.2.2004 annettu Euroopan parlamentin ja neuvoston asetus (EY) N:o 261/2004 (EUVL 2004, L 46, s. 1).